એ વાત અલગ છે કે બધા જ ટીકાકારો સાચા નથી હોતા, પરંતુ સાર-અસાર કે યોગ્ય-અયોગ્યનો ભેદ પાડવાની સમજણ તો માણસે પોતે જ કેળવવી પડે! આપણી સફળતા સાથે જે ઘસડાઈને આવે છે એમાંના મોટાભાગના લોકો ‘ચમચા’ છે. એમને આપણો ફાયદો જોઈએ છે. સત્તાનો, સંપત્તિનો, ઓળખાણોનો કે આપણી સારાઈનો ફાયદો લઈને આવા લોકો પોતાનો રસ્તો કાઢે છે. એ જાણે છે કે, ખુશામત કરવાથી જો ખુદા પણ ખુશ થઈ જતો હોય તો સામાન્ય માણસનું શું ગજું? આવા લોકો આપણી આસપાસ ફક્ત પોતાના ફાયદા માટે રહે છે. નેહરુ સાથે પણ કદાચ આવું જ થયું?